Լևոն Սյունի

Լևոն Գարեգինի Սյունի (մոտավորապես 1880, Սեբաստիա, Սեբաստիայի նահանգ- 22 դեկտեմբերի, 1915 (կամ 1916, Կարին), հայ բժիշկ։

Կենսագրություն 
Ծնվել է մոտավորապես 1880 թվականին Սեբաստիայի նահանգի Սեբաստիա քաղաքում՝ անվանի բժիշկ Գարեգին Սյունիի (Հեքիմյան, 1851-1939) ընտանիքում, այլ աղբյուրում՝ առևտրականի ընտանիքում։ 1900/1905 թվականին ավարտել է Բեյրութի ամերիկյան համալսարանի բժշկական ֆակուլտետը։ 1914 թվականից Սեբաստիա քաղաքի հայկական ազգային հիվանդանոցում (հիմնադրվել է 1889 թվականին) և կառավարական հիվանդանոցում բժիշկ (վիրաբույժ) է աշխատել։

1914 թվականին՝ Առաջին համաշխարհային պատերազմի ժամանակ, զորակոչվել է օսմանյան բանակ և զինվորական բժիշկ ծառայել 10-րդ զորաբաժնի Կարինի շրջուն հիվանդանոցում։ 1915 թվականի դեկտեմբերի 22-ին մահացել է ժանտախտից կամ թոքախտից, այլ աղբյուրում՝ 1916 թվականին սպանվել է Կարինի ռազմաճակատում։

Գրականություն 
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Գուժկան Սեբաստիոյ (Կ. Գաբիկեան), Եղեռնապատում Փոքուն Հայոց եւ նորին մեծի մայրաքաղաքին Սեբաստիոյ, Պոսթըն, 1924։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Խաչատրյան Լ. և ուրիշներ, Ցուցակ Հայոց ցեղասպանության զոհերի (1915-1923), գիրք 1, Սեբաստիայի նահանգ, Երևան, 2004։
Քէստենեան Հրաչ, Պէյրութի Ամերիկեան Համալսարանէն Շրջանաւարտ Եւ Մեծ Եղեռնին Նահատակուած Հայ Բժիշկներ, «Ազ­դակ», 01-11-2012։

Աղբյուր 

Հայ բժիշկներ
Հայ վիրաբույժներ
Սեբաստիա քաղաքում ծնվածներ
Առաջին համաշխարհային պատերազմին մասնակցած հայեր
Բեյրութի ամերիկյան համալսարանի շրջանավարտներ
Հայոց ցեղասպանության զոհեր